

**REPUBLIKA HRVATSKA**



**REPUBLICA DI CROAZIA**

**ISTARSKA ŽUPANIJA**

**REGIONE ISTRIANA**

**UPUTE ZA PRIJAVITELJE**

**JAVNI POZIV**

**za dodjelu financijskih podrški za projekte malih vrijednosti iz područja poljoprivrede, šumarstva, lovstva, ribarstva i vodnog gospodarstva za 2025. godinu**

**SADRŽAJ**

[1. JAVNI POZIV ZA DODJELU FINANCIJSKIH PODRŠKI ZA PROJEKTE MALIH VRIJEDNOSTI IZ PODRUČJA POLJOPRIVREDE, ŠUMARSTVA, LOVSTVA, RIBARSTVA I VODNOG GOSPODARSTVA U 2025. GODINI 3](file:///\\la-dc-01\dokumenti$\eduic\My%20Documents\Za%20Web\UPUTE%20ZA%20PRIJAVITELJE%20PO%20JAVNOM%20POZIVU%20UDRUGE%202018.docx#_Toc503962073)

[1.1. CILJEVI JAVNOG POZIVA I PRIORITETI ZA DODJELU SREDSTAVA 3](file:///\\la-dc-01\dokumenti$\eduic\My%20Documents\Za%20Web\UPUTE%20ZA%20PRIJAVITELJE%20PO%20JAVNOM%20POZIVU%20UDRUGE%202018.docx#_Toc503962074)

[1.2. PLANIRANI IZNOSI I UKUPNA VRIJEDNOST JAVNOG POZIVA 3](file:///\\la-dc-01\dokumenti$\eduic\My%20Documents\Za%20Web\UPUTE%20ZA%20PRIJAVITELJE%20PO%20JAVNOM%20POZIVU%20UDRUGE%202018.docx#_Toc503962075)

[2. PRIHVATLJIVI PRIJAVITELJI I TROŠKOVI 4](file:///\\la-dc-01\dokumenti$\eduic\My%20Documents\Za%20Web\UPUTE%20ZA%20PRIJAVITELJE%20PO%20JAVNOM%20POZIVU%20UDRUGE%202018.docx#_Toc503962076)

[2.1. PRIHVATLJIVI PRIJAVITELJI: TKO MOŽE PODNIJETI PRIJAVU? 4](file:///\\la-dc-01\dokumenti$\eduic\My%20Documents\Za%20Web\UPUTE%20ZA%20PRIJAVITELJE%20PO%20JAVNOM%20POZIVU%20UDRUGE%202018.docx#_Toc503962077)

[2.2. NEPRIHVATLJIVI PRIJAVITELJI 4](file:///\\la-dc-01\dokumenti$\eduic\My%20Documents\Za%20Web\UPUTE%20ZA%20PRIJAVITELJE%20PO%20JAVNOM%20POZIVU%20UDRUGE%202018.docx#_Toc503962078)

[2.3. PRIHVATLJIVI I NEPRIHVATLJIVI TROŠKOVI 4](file:///\\la-dc-01\dokumenti$\eduic\My%20Documents\Za%20Web\UPUTE%20ZA%20PRIJAVITELJE%20PO%20JAVNOM%20POZIVU%20UDRUGE%202018.docx#_Toc503962079)

[2.4. ZABRANA DVOSTRUKOG FINANCIRANJA 6](file:///\\la-dc-01\dokumenti$\eduic\My%20Documents\Za%20Web\UPUTE%20ZA%20PRIJAVITELJE%20PO%20JAVNOM%20POZIVU%20UDRUGE%202018.docx#_Toc503962080)

[3. POSTUPAK PRIJAVE 6](file:///\\la-dc-01\dokumenti$\eduic\My%20Documents\Za%20Web\UPUTE%20ZA%20PRIJAVITELJE%20PO%20JAVNOM%20POZIVU%20UDRUGE%202018.docx#_Toc503962081)

[3.1. SADRŽAJ PRIJAVNOG OBRAZACA 6](file:///\\la-dc-01\dokumenti$\eduic\My%20Documents\Za%20Web\UPUTE%20ZA%20PRIJAVITELJE%20PO%20JAVNOM%20POZIVU%20UDRUGE%202018.docx#_Toc503962082)

[3.2. NAČIN I ROK SLANJA PRIJAVE 6](file:///\\la-dc-01\dokumenti$\eduic\My%20Documents\Za%20Web\UPUTE%20ZA%20PRIJAVITELJE%20PO%20JAVNOM%20POZIVU%20UDRUGE%202018.docx#_Toc503962083)

[3.3. KOME SE OBRATITI UKOLIKO IMATE PITANJA 7](file:///\\la-dc-01\dokumenti$\eduic\My%20Documents\Za%20Web\UPUTE%20ZA%20PRIJAVITELJE%20PO%20JAVNOM%20POZIVU%20UDRUGE%202018.docx#_Toc503962084)

[4. PROVJERA ISPUNJAVANJA FORMALNIH UVJETA JAVNOG POZIVA 8](file:///\\la-dc-01\dokumenti$\eduic\My%20Documents\Za%20Web\UPUTE%20ZA%20PRIJAVITELJE%20PO%20JAVNOM%20POZIVU%20UDRUGE%202018.docx#_Toc503962085)

[4.1. PROVJERA ISPUNJAVANJA FORMALNIH UVJETA JAVNOG POZIVA 8](file:///\\la-dc-01\dokumenti$\eduic\My%20Documents\Za%20Web\UPUTE%20ZA%20PRIJAVITELJE%20PO%20JAVNOM%20POZIVU%20UDRUGE%202018.docx#_Toc503962086)

[4.2. PRIGOVOR PROTIV ODLUKE O NEISPUNJAVANJU FORMALNIH UVJETA JAVNOG POZIVA 8](file:///\\la-dc-01\dokumenti$\eduic\My%20Documents\Za%20Web\UPUTE%20ZA%20PRIJAVITELJE%20PO%20JAVNOM%20POZIVU%20UDRUGE%202018.docx#_Toc503962087)

[5. STRUČNA OCJENA PRIJAVA 8](file:///\\la-dc-01\dokumenti$\eduic\My%20Documents\Za%20Web\UPUTE%20ZA%20PRIJAVITELJE%20PO%20JAVNOM%20POZIVU%20UDRUGE%202018.docx#_Toc503962088)

[5.1. POSTUPAK STRUČNE OCJENE PRIJAVA 8](file:///\\la-dc-01\dokumenti$\eduic\My%20Documents\Za%20Web\UPUTE%20ZA%20PRIJAVITELJE%20PO%20JAVNOM%20POZIVU%20UDRUGE%202018.docx#_Toc503962089)

[5.2. DONOŠENJE ODLUKE O DODJELI FINANCIJSKIH SREDSTAVA 9](file:///\\la-dc-01\dokumenti$\eduic\My%20Documents\Za%20Web\UPUTE%20ZA%20PRIJAVITELJE%20PO%20JAVNOM%20POZIVU%20UDRUGE%202018.docx#_Toc503962090)

[5.3. PRIGOVOR PROTIV ODLUKE O DODJELI FINANCIJSKIH SREDSTAVA 9](file:///\\la-dc-01\dokumenti$\eduic\My%20Documents\Za%20Web\UPUTE%20ZA%20PRIJAVITELJE%20PO%20JAVNOM%20POZIVU%20UDRUGE%202018.docx#_Toc503962091)

[5.4. SKLAPANJE UGOVORA O FINANCIRANJU 9](file:///\\la-dc-01\dokumenti$\eduic\My%20Documents\Za%20Web\UPUTE%20ZA%20PRIJAVITELJE%20PO%20JAVNOM%20POZIVU%20UDRUGE%202018.docx#_Toc503962092)

[5.5. PRAĆENJE PROVEDBE FINANCIRANIH PROJEKATA 9](file:///\\la-dc-01\dokumenti$\eduic\My%20Documents\Za%20Web\UPUTE%20ZA%20PRIJAVITELJE%20PO%20JAVNOM%20POZIVU%20UDRUGE%202018.docx#_Toc503962093)

[6. POPIS DOKUMENTACIJE 10](file:///\\la-dc-01\dokumenti$\eduic\My%20Documents\Za%20Web\UPUTE%20ZA%20PRIJAVITELJE%20PO%20JAVNOM%20POZIVU%20UDRUGE%202018.docx#_Toc503962094)

# JAVNI POZIV ZA DODJELU FINANCIJSKIH PODRŠKI ZA PROJEKTE MALIH VRIJEDNOSTI IZ PODRUČJA POLJOPRIVREDE, ŠUMARSTVA, LOVSTVA, RIBARSTVA I VODNOG GOSPODARSTVA U 2025. GODINI

|  |
| --- |
| **CILJEVI JAVNOG POZIVA I PRIORITETI ZA DODJELU SREDSTAVA** |

Pružanje financijske podrške udrugama za projekte malih vrijednosti, a u cilju podržavanja provedbe manjih projekata, aktivnosti, manifestacija, donacija i pokroviteljstva (u daljnjem tekstu: projekti/programi) u području poljoprivrede, šumarstva, lovstva, ribarstva i vodnog gospodarstva kako je utvrđeno Javnim pozivom za dodjelu financijskih podrški za projekte malih vrijednosti iz područja poljoprivrede, šumarstva, lovstva, ribarstva i vodnog gospodarstva za 2025. godinu – u daljnjem tekstu: Javni poziv.

Financijske podrške dodjeljivati će se i za nepredviđene aktivnosti udruga koje iz opravdanih razloga nisu planirane u njihovom godišnjem planu kao i za planirane aktivnosti udruga za koje se tijekom godine pokaže da za njih nisu planirana dovoljna sredstva.

Prioritet u pružanju financijske podrške imati će oni projekti/programi koji su usklađeni s općim ciljevima i ciljevima razvoja prioritetnog područja iz djelokruga Upravnog odjela za poljoprivredu, šumarstvo, lovstvo, ribarstvo i vodno gospodarstvo Istarske županije od kojeg se traži financijska podrška, a koji su utvrđeni strateškim i razvojnim dokumentima Istarske županije.

|  |
| --- |
| **PLANIRANI IZNOSI I UKUPNA VRIJEDNOST JAVNOG POZIVA** |

Ukupno planirana vrijednost Javnog poziva iznosi 10.000,00 eura, najniži iznos koji će se financirati iznosi 663,00 eura, najviši iznos koji će se financirati iznosi 1.990,00 eura, a očekivani broj projekata koji će se financirati iznosi 10.

# PRIHVATLJIVI PRIJAVITELJI I TROŠKOVI

|  |
| --- |
| **PRIHVATLJIVI PRIJAVITELJI: TKO MOŽE PODNIJETI PRIJAVU?** |

Prijavu po Javnom pozivu mogu podnijeti udruge koje su programski usmjerene na djelovanje u u području poljoprivrede, šumarstva, lovstva, ribarstva i vodnog gospodarstva.

**Prihvatljivim prijaviteljima smatra se udruga koja udovoljava sljedećim propisanim (formalnim) uvjetima natječaja:**

* upisana je u Registar udruga;
* upisana je u Registar neprofitnih organizacija;
* svojim statutom se opredijelila za obavljanje djelatnosti i aktivnosti koje su predmet financiranja sukladno ovom Javnom pozivu i kojima se promiču uvjerenja i ciljevi koji nisu u suprotnosti s Ustavom i zakonom;
* ima uredno ispunjene obveze iz svih prethodno sklopljenih ugovora o financiranju iz proračuna Istarske županije i drugih javnih izvora;
* nema dugovanja s osnova plaćanja doprinosa za mirovinsko i zdravstveno osiguranje i plaćanja poreza te drugih davanja prema državnom proračunu, proračunu Istarske županije i proračunu jedinice lokalne samouprave;
* protiv osobe ovlaštene za zastupanje udruge ne vodi se kazneni postupak za kazneno djelo određeno člankom 48. stavkom 2. alinejom d) Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ br. 26/15.)

Po ovom Javnom pozivu udruge mogu podnijeti **jednu** prijave.

|  |
| --- |
| **NEPRIHVATLJIVI PRIJAVITELJI** |

**Pravo prijave po Javnom pozivu nemaju:**

* ogranci, podružnice i slični ustrojstveni oblici udruga koji nisu registrirani sukladno Zakonu o udrugama kao pravne osobe
* udruge koje nisu upisane u Registar neprofitnih organizacija
* udruge čiji rad/djelatnost nije vezana uz prioritetna područja utvrđena ovim Javnim pozivom
* udruge koje su u stečaju
* udruge koje su nenamjenski trošile prethodno dodijeljena sredstva iz javnih izvora
* udruge koje nisu ispunile obveze vezane uz plaćanje doprinosa i/ili poreza
* udruge čiji je jedan od osnivača politička stranka.

|  |
| --- |
| **PRIHVATLJIVI I NEPRIHVATLJIVI TROŠKOVI** |

Istarska županija će temeljem Javnog poziva sufinancirati aktivnosti za provedbu manjih projekata/programa iz područja poljoprivrede, šumarstva, lovstva, ribarstva i vodnog gospodarstva te nepredviđene aktivnosti udruga koje iz opravdanih razloga nisu planirane u njihovom godišnjem planu kao i aktivnosti za koje se tijekom godine pokaže da za njih nisu planirana dovoljna sredstva.

Pri provedbi prijavljenih aktivnosti prijavitelj mora osigurati poštovanje načela jednakih mogućnosti, ravnopravnosti spolova i nediskriminacije te razvijati aktivnosti u skladu s potrebama u zajednici.

Nisu prihvatljive za sufinanciranje aktivnosti od kojih isključivu korist imaju voditelji projekta/programa, manji broj članova udruge ili s njima povezani subjekti te aktivnosti koje nisu u skladu s Javnim pozivom.

**Prihvatljivi troškovi koji će se financirati Javnim pozivom**

Sredstvima Javnog poziva mogu se su/financirati samo stvarni i prihvatljivi troškovi, nastali provođenjem projektnih/programskih aktivnosti u vremenskom razdoblju naznačenom u Javnom pozivu i ovim Uputama.

Prilikom procjene projekta/programa ocjenjivat će se potreba naznačenih troškova u odnosu na planirane aktivnosti kao i realnost visine navedenih troškova.

***Neprihvatljivi troškovi***

Neprihvatljivim troškovima smatraju se:

* dugovi i stavke za pokrivanje gubitaka ili dugova,
* dospjele kamate,
* stavke koje se već financiraju iz javnih izvora,
* kupovina zemljišta ili građevina,
* gubici na tečajnim razlikama,
* zajmovi trećim stranama.

|  |
| --- |
| **ZABRANA DVOSTRUKOG FINANCIRANJA** |

Bez obzira na kvalitetu prijavljenog projekta male vrijednosti neće se financirati aktivnosti koje se već financiraju iz nekog javnog izvora i po posebnim propisima – kada je u pitanju ista aktivnost, koja se provodi na istom području, u isto vrijeme i za iste korisnike, osim ako se ne radi o koordiniranom sufinanciranju iz više različitih izvora (zabrana dvostrukog financiranja).

# POSTUPAK PRIJAVE

|  |
| --- |
| **SADRŽAJ PRIJAVNOG OBRAZACA** |

Prijava po Javnom pozivu dostavlja se isključivo na propisanom obrascima, koji su zajedno s Uputama za prijavitelje, dostupni na mrežnim stranicama: [**www.istra-istria.hr**](http://www.istra-istria.hr)

Prijavu i ostale obrasce potrebno je ispuniti na računalu, isprintati, ovjeriti potpisom osobe ovlaštene za zastupanje i pečatom udruge te dostaviti u papirnatom obliku. **Rukom ispisani obrasci neće se uzeti u razmatranje.**

Obrazac prijave čini cjelinu, a podijeljen je u dva dijela kako slijedi:

1. Opisni dio projekta/programa
2. Proračun projekta/programa.

Opisni dio obrasca projekta/programa sadrži podatke o prijavitelju te sadržaju projekta/programa koji se prijavljuje za su/financiranje.

Obrasci u kojima nedostaju opći podaci o prijavitelju i podaci vezani uz sadržaj projekta neće biti uzeti u razmatranje.

Proračun projekta/programa sadrži podatke o svim izravnim i neizravnim troškovima projekta/programa kao i o bespovratnim sredstvima koja se traže od Istarske županije.

Proračun projekta mora biti ispunjen u potpunosti te se prijava u protivnom neće uzeti u razmatranje.

Pored navedenog obrasca prijavnice, prijavitelj je obvezan **popuniti i ovjeriti potpisom osobe ovlaštene za zastupanje prijavitelja i službenim pečatom prijavitelja Obrazac Izjave o nepostojanju dvostrukog financiranja.**

|  |
| --- |
| **NAČIN I ROK SLANJA PRIJAVE** |

U potpunosti ispunjena, potpisana i ovjerena prijava zajedno sa svim obveznim prilozima, dostavlja se preporučeno poštom u zatvorenoj omotnici na kojoj mora biti naznačeno „Javni poziv za udruge“, na adresu:

**ISTARSKA ŽUPANIJA**

**UPRAVNI ODJEL ZA POLJOPRIVREDU, ŠUMARSTVO, LOVSTVO, RIBARSTVO I VODNO GOSPODARSTVO**

**52000 Pazin, M. B. Rašana 2/1**

***Podnošenje prijavne dokumentacije elektroničkim putem***

***Cjelokupnu prijavnu dokumentaciju moguće je podnijeti i elektroničkim putem na E-mail adresu poljoprivreda@istra-istria.hr isključivo kao privitak E-pošte, u mapi naziva „Prijava na javni poziv“ koja će biti otvarana i dokumentacija iz iste štampana na dan ocjenjivanja ispunjavanja formalnih uvjeta Javnog poziva od strane Povjerenstva za pripremu i provedbu natječajnog postupka te provjeru ispunjavanja propisanih (formalnih) uvjeta Javnog poziva.***

***U E-mail poruci obavezno navesti: Javni poziv-ne otvarati privitak te naziv i punu adresu prijavitelja.***

Prijave po ovom Javnom pozivu mogu se podnositi od dana objave do iskorištenja sredstava nakon čega će se na Web stranici Istarske županije objaviti obavijest o zatvaranju Javnog poziva, ili najkasnije do 31. listopada 2025. godine.

Ukoliko je prijava upućena poštom preporučeno ili predana ovlaštenom pružatelju poštanskih usluga, dan predaje pošti, odnosno ovlaštenom pružatelju poštanskih usluga, smatrat će se danom predaje nadležnom upravnom odjelu Istarske županije.

**Prijave koje nisu dostavljene u roku određenom Javnim pozivom i koje nisu izrađene sukladno Javnom pozivu i ovim Uputama neće se razmatrati.**

|  |
| --- |
| **KOME SE OBRATITI UKOLIKO IMATE PITANJA** |

Sva pitanja vezana uz Javni poziv mogu se poslati elektroničkim putem, slanjem upita na adresu elektroničke pošte: **poljoprivreda@istra-istria.hr**

# PROVJERA ISPUNJAVANJA FORMALNIH UVJETA JAVNOG POZIVA

|  |
| --- |
| **PROVJERA ISPUNJAVANJA FORMALNIH UVJETA JAVNOG POZIVA** |

Nakon zaprimanja prijava dostavljenih sukladno Javnom pozivu, Povjerenstvo za pripremu i provedbu postupka Javnog poziva te provjeru ispunjavanja propisanih (formalnih) uvjeta Javnog poziva, (u daljnjem tekstu: Povjerenstvo) pristupit će postupku ocjene ispunjavanja propisanih (formalnih) uvjeta Javnog poziva, a sukladno odredbama Pravilnika o financiranju programa i projekata od interesa za opće dobro koje provode udruge na području Istarske županije („Službene novine Istarske županije“ br. 6/24.) i Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ br. 26/15, 37/21.) –( u daljnjem tekstu: Uredba).

Naprijed navedena Povjerenstva imaju tri člana kojima se imenuju i zamjenski članovi.

Članove povjerenstva i zamjenske članove imenuje odlukom pročelnik nadležnog upravnog odjela Istarske županije.

Povjerenstva osobito:

* utvrđuju da li je prijava zaprimljena u zatvorenoj omotnici,
* otvaraju prijave, evidentiraju ih i svakoj prijavi dodjeljuju evidencijski ili urudžbeni broj,
* utvrđuju da li je prijava dostavljena po pravom Javnom pozivu i u zadanom roku,
* utvrđuju da li su dostavljeni, potpisani i ovjereni svi obvezni obrasci i ostali obvezni prilozi utvrđeni Javnim pozivom,
* utvrđuju da li je zatraženi iznos sredstava unutar financijskih pragova postavljenih u Javnom pozivu,
* utvrđuju da li su ispunjeni ostali formalni uvjeti Javnog poziva.

Po upoznavanju s nazivom udruga koje su podnijele prijavu po Javnom pozivu članovi Povjerenstava potpisati će Izjavu o nepristranosti i povjerljivosti u cilju sprečavanja sukoba interesa u postupku dodjele financijskih sredstava, a sve sukladno članku 27. Uredbe.

|  |
| --- |
| **PRIGOVOR PROTIV ODLUKE O NEISPUNJAVANJU FORMALNIH UVJETA JAVNOG POZIVA** |

Udruge koje ne udovoljavaju propisanim (formalnim) uvjetima Javnog poziva biti će o tome obaviještene pisanim putem te u roku od 8 dana, od dana prijema obavijesti, mogu podnijeti prigovor pročelniku Upravnog odjela za poljoprivredu, šumarstvo, lovstvo, ribarstvo i vodno gospodarstvo Istarske županije koji će u daljnjem roku od 8 dana od primitka prigovora odlučiti o istome. Prigovor se dostavlja pisanim putem na adresu na koju se dostavlja i prijava po Javnom pozivu.

U slučaju prihvaćanja prigovora od strane pročelnika, prijava će biti upućena u daljnju proceduru, a u slučaju neprihvaćanja prigovora prijava će biti odbačena.

# STRUČNA OCJENA PRIJAVA

|  |
| --- |
| **POSTUPAK STRUČNE OCJENE PRIJAVA** |

Povjerenstvo za ocjenu prijava imenuje Župan Istarske županije na prijedlog nadležnog upravnog odjela. Povjerenstvo ima tri člana i u pravilu se imenuju i zamjenski članovi.

Po upoznavanju s popisom udruga koje su podnijele prijavu koja udovoljava propisanim (formalnim) uvjetima Javnog poziva, članovi Povjerenstva potpisati će Izjavu o nepristranosti i povjerljivosti u cilju sprečavanja sukoba interesa u postupku dodjele financijskih sredstava, a sve sukladno članku 27. Uredbe.

Povjerenstva za ocjenu prijava koja predlažu dodjelu financijskih podrški za projekte malih vrijednosti pročelniku nadležnog upravnog odjela, procjenjuju usklađenost ciljeva projekta/programa s općim ciljevima i ciljevima razvoja prioritetnog područja iz djelokruga upravnog odjela Istarske županije od kojeg se traži financiranje, po slobodnoj ocjeni, u granicama svojih ovlasti.

|  |
| --- |
| **DONOŠENJE ODLUKE O DODJELI FINANCIJSKIH SREDSTAVA** |

Odluku o financiranju zaprimljenih prijava po Javnom pozivu donosi župan Istarske županije, u pravilu, u roku od 60 dana od dana zaprimanja prijave.

|  |
| --- |
| **PRIGOVOR PROTIV ODLUKE O DODJELI FINANCIJSKIH SREDSTAVA** |

Nadležni upravni odjel Istarske županije će, u roku od 8 dana od donošenja odluke o nedodjeljivanju financijskih sredstava određenoj udruzi, **obavijestiti o tome udrugu čiji projekt/program nije prihvaćen** za financiranje.

Prijavitelji koji su nezadovoljni odlukom župana imaju pravo podnijeti prigovor na odluku u roku od 8 dana od dana zaprimanja obavijesti.

Prigovor se upućuje Upravnom odjelu za poljoprivredu, šumarstvo, lovstvo, ribarstvo i vodno gospodarstvo Istarske županije. Odluku o prigovoru donosi župan Istarske županije. Prigovor ne odgađa izvršenje odluke ni daljnju provedbu postupka po ovom Javnom pozivu.

Budući je odluka u postupku dodjele financijskih podrški za projekte malih vrijednosti akt poslovanja i navedeni postupak se ne vodi se kao upravni postupak, na postupak prigovora ne primjenjuju se odredbe o žalbi kao pravnom lijeku u upravnom postupku.

|  |
| --- |
| **SKLAPANJE UGOVORA O FINANCIRANJU** |

Sa svim udrugama kojima su odobrene financijske podrške za projekte malih vrijednosti Istarska županija će potpisati ugovor o financiranju u roku od 15 dana od dana donošenja odluke o financiranju.

|  |
| --- |
| **PRAĆENJE PROVEDBE FINANCIRANIH PROJEKATA** |

Istarska županija će, u suradnji s korisnikom financiranja, s ciljem poštovanja načela transparentnosti trošenja proračunskog novca i mjerenja vrijednosti povrata za uložena sredstva, pratiti provedbu financiranih projekata/programa udruga.

Korisnik financijskih sredstava dužan je, u svrhu kontrole namjenskog utroška dobivenih sredstava, dostaviti Istarskoj županiji **opisno izvješće provedbe projekta/programa uz popratnu financijsku dokumentaciju kojom se dokazuje namjenski utrošak sredstava.**

Izvješće se dostavlja u roku od 30 dana od utroška sredstava, a najkasnije do 28. veljače iduće godine sukladno Zakonu o financijskom poslovanju i računovodstvu neprofitnih organizacija.

Ukoliko korisnik financijske podrške ne dostavi izvješće u traženom roku, odnosno ukoliko nenamjenski utroši sredstva, ista mora vratiti u proračun Istarske županije sukladno Pravilniku o financiranju programa i projekata od interesa za opće dobro koje provode udruge na području Istarske županije („Službene novine“ br. 6/24.).

# POPIS DOKUMENTACIJE

1. Upute za prijavitelje
2. Obrazac za prijavu projekta/programa –opis projekta/programa sa proračunom
3. Popis priloga uz prijavu
4. Obrazac izjave o nepostojanju dvostrukog financiranja
5. Obrazac opisnog izvješća provedbe projekta/programa
6. Ispunjen i ovjeren obrazac Privole za korištenje osobnih podataka za ovlaštenu osobu za zastupanje udruge i za voditelja projekta/programa